Die Silwerskulpies hou ’n talentoggend met pannekoek op 29 Julie om 09:30 by die NG Kerk in Da Gamaweg. Enige persoon is welkom om aan die oggend deel te neem. Die kostes is R10 per besoeker. Skakel Delene Bosch by 042 293 1078.
Die Genealogiese Geselsgroep vergader op 2 Augustus om 17:00 by die Skulpmuseum. Bruce Gold – bekende branderplankryer - kom vertel meer van die surfer geskiedenis van Jeffreysbaai. Toegang is R10 en sluit ’n koppie koffie/tee in.
Die VLV vergader op 4 Augustus om 14:00 in die Anglikaanse Kerksaal (langs die Newtonsaal). Sanet Mey, eienaar van Miracle Comfrey, is die spreker en sal ook ’n demonstrasie lewer. Miracle Comfrey produkte sal te koop wees. Besoekers welkom teen R10 per persoon. Tee en verversings sal bedien word. Skakel Rina Potgie-ter by 042 293 3314.
Op 27 Augustus om 10:00 word ’n praatjie oor oorlogsmedaljes deur militêre navorser Tiaan Jacobs by die Humansdorpmuseum aangebied. Belangstellendes is welkom om medaljes saam te bring sodat Tiaan inligting daaroor kan verskaf. Toegang is R10 per volwassene en R5 vir kinders. Skakel 082 852 4056 vir meer inligting.